කෙසේ වෙතත්, ඇතැම් ගුරුවරුන් අද දිනයේදීත් ඔන්ලයින් ඉගැන්වීම් කටයුතු සිදුවන ආකාරය ප්‍රදේශ රැසකින් අපට වාර්තා වුණා.මුලතිව් ගුවන් හමුදා කඳවුරේ නිරෝධායනයට යොමුකර සිටි ලංකා ගුරු සංගමයේ ලේකම් ජෝශප් ස්ටාලින් ඇතුළු 16 දෙනා ඊයේ පස්වරුවේ මුදා හැරුණා.එමෙන්ම, පසුගිය 7 වනදා රාජ්‍ය ඉංජිනේරු සංස්ථාව ඉදිරිපිට පැවති උද්ඝෝෂණයේදී අත්අඩංගුවට ගෙන ඇප මත මුදා හැරීමෙන් පසු පල්ලෙකැලේ යුද හමුදා මධ්‍යස්ථානය වෙත යොමුකර සිටි පෙරටුගාමී සමාජවාදී පක්ෂයේ ප්‍රචාරක ලේකම් දුමින්ද නාගමුව ඇතුළු 6 දෙනා ද ඊයේ මුදා හැර තිබුණා.මේ අතර, ශ්‍රී ලංකා පොදුජන අධ්‍යාපන සේවා සංගමය, ගුරු වැටුප් විෂමතා සම්බන්ධයෙන් සාකච්ඡා කිරිම සඳහා අද අධ්‍යාපන අමාත්‍ය මහාචාර්ය ජී.එල්.පීරිස් හමුවී තිබුණා.එමෙන්ම, අම්බලංගොඩ - නියාගම ප්‍රාදේශීය ලේකම් කොට්ඨාශයේ බඹරවාන ප්‍රදේශයේ දරුවන් පිරිසක් ඔන්ලයින් අධ්‍යාපනය ලබාදෙන ලෙස පුවරු රැගෙන ගුරුවරුන්ගෙන් ආයාචනා කළා.මේ අතර, කොතලාවල ආරක්ෂක විශ්වවිද්‍යාල පනත් කෙටුම්පතට එරෙහිව ජාතික ජනබලවේගය අද කොටුව දුම්රියපොල ඉදිරිපිටදී විරෝධතාවක නිරත වුණා.